Na temelju članka 67. Zakona o komunalnom gospodarstvu („Narodne novine“ br. 68/18 i 110/18) i članka 31. Statuta Općine Martijanec („Službeni vjesnik Varaždinske županije br. 10/13, 24/13 i 18/18), **Općinsko vijeće Općine Martijanec** na **20.** sjednici održanoj dana **27. studenog 2019. godine**, donosi

***II. Izmjene i dopune Programa***

***građenja komunalne infrastrukture***

***na području Općine Martijanec u 2019. godini***

1. **UVODNE ODREDBE**

Ovim se Programom građenja komunalne infrastrukture na području Općine Martijanec za 2019. godinu, u skladu s predvidivim sredstvima i izvorima financiranja određuje građenje objekata i uređaja komunalne infrastrukture:

* groblja,
* nerazvrstane ceste i javne prometne površine,
* javne rasvjete,
* odvodnja

Ovim se Programom određuje opis poslova s procjenom troškova za gradnju pojedinih objekata i uređaja komunalne infrastrukture te iskaz financijskih sredstava potrebnih za ostvarivanje programa s naznakom izvora financiranja po djelatnostima.

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja, a sve kao procjenu troškova građenja.

Troškovi se iskazuju u programu građenja infrastrukture odvojeno za svaku građevinu i ukupno te se iskazuju odvojeno prema izvoru njihova financiranja.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa gradnje objekata i uređaja komunalne infrastrukture za 2019. osigurat će se iz izvora kako slijedi:

Proračun Općine Martijanec:

* opći prihodi i primici 819.568,74 kn
* prihodi za posebne namjene:
	+ prihod od komunalnog doprinosa 30.000,00 kn
	+ naknada za zadržavanje zgrada 15.00,00 kn
	+ šumski doprinos 100.000,00 kn
	+ sufinanciranje asfalt. cesta 10.000,00 kn
	+ grobna naknada 25.000,00 kn
	+ vodni doprinos 5.000,00 kn
	+ preneseni namjenski prihodi iz proteklih godina 174.764,59 kn

Ministarstvo regionalnog razvoja i fondova EU 240.000,00 kn

Ministarstvo graditeljstva i prostornoga uređenja 538.666,67 kn

Županijska uprava za ceste 400.000,00 kn

Planirana sredstva za financiranje Programa gradnje objekata i uređaja komunalne infrastrukture za 2019. u iznosu od **2.358.000,00 kuna** rasporedit će se za financiranje građenja komunalne infrastrukture po djelatnostima:

* groblja
* nerazvrstane ceste i javne prometne površine
* javna rasvjeta
* odvodnja

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za građenje komunalne infrastrukture.

Troškovi građenja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRADNJA I REKONSTRUKCIJA KOMUNALNE INFRASTRUKTURE**
2. **GROBLJA**

U smislu ovog Programa, građenje na groblju podrazumijeva proširenje i rekonstrukciju groblja.

Troškovi predloženog proširenja i rekonstrukcije groblja u 2019. godini procjenjuju se u iznosu od **85.000,00** **kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **PROŠIRENJE I REKONSTRUKCIJA GROBLJA** |
| 1. | Rekonstrukcija ograde na mjesnom groblju u Križovljanu  | 85.000,00 |
| **U K U P N O :** | **85.000,00** |
| ***Izvori financiranja:*** *Točka 1. ostali prihodi za posebne namjene - grobna naknada 25.000,00 kn; preneseni namjenski prihodi iz proteklih godina 60.000,00 kn*  |

1. **NERAZVRSTANE CESTE I JAVNE PROMETNE POVRŠINE**

Pod nerazvrstanim cestama i javnim prometnim površinama podrazumijevaju se radovi na izgradnji odnosno rekonstrukciji nerazvrstanih cesta i prometnih površina te izradi projektne dokumentacije.

Troškovi planirane gradnje i uređenja nerazvrstanih cesta i javnih prometnih površina u 2019. godini procjenjuju se u iznosu od **1.818.000,00** **kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **IZGRADNJA I REKONSTRUKCIJA NERAZVRSTANIH CESTA I JAVNIH PROMETNIH****POVRŠINA** |
| 1. | Izgradnja komunalne infrastrukture – biciklističke trake Martijanec - Hrastovljan | 625.000,00 |
|  2. | Modernizacija NC Slanje – Stari vrh, II. i III. faza | 1.005.000,00 |
|  3. | Projektiranje i evidentiranje NC Martijanec – Madaraševec  | 75.000,00 |
|  4. | Projektiranje i evidentiranje NC V. Vinogradski odvojak | 87.000,00 |
|  5. | Projektiranje parkirališta kod crkve u Martijancu | 26.000,00 |
|  **U K U P N O:**  | **1.818.000,00** |
| ***Izvori financiranja:*** *Točka 1. opći prihodi i primici 225.000,00 kn, ostale pomoći – ŽUC 400,000,00 kn**Točka 2. opći prihodi i primici 316.333,33 kn, ostali prihodi za posebne namjene - naknada za zadržavanje zgrada 15.000,00 kn; šumski doprinos 100.000,00 kn; komunalni doprinos 25.000,00 kn; sufinanciranje cesta 10.000,00 kn, ostale pomoći – MGIPU 538.666,67 kn**Točka 3. ostali prihodi za posebne namjene – preneseni namjenski prihodi iz proteklih godina 70.000,00 kn, komunalni doprinos 5.000,00 kn**Točka 4. opći prihodi i primici 87.000,00 kn**Točka 5. opći prihodi i primici 26.000,00 kn* |

1. **JAVNA RASVJETA**

Pod javnom rasvjetom podrazumijeva se komunalna infrastruktura za rasvjetljavanje javnih površina te javnih i nerazvrstanih cesta, kao i stvaranje preduvjeta za njihovo funkcioniranje.

Troškovi planirane modernizacije javne rasvjete u 2019. godini procjenjuju se u iznosu od **440.000,00** **kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **JAVNA RASVJETA** |
| 1. | Modernizacija dijela sustava javne rasvjete na području Općine Martijanec | 440.000,00 |
|  **U K U P N O:** | **440.000,00** |
| ***Izvori financiranja:*** *Točka 1. opći prihodi i primici 155.235,41 kn, ostali prihodi za posebne namjene – preneseni namjenski prihodi iz proteklih godina 44.764,59 kn, ostale pomoći - MRRFEU 240.000,00 kn* |

1. **ODVODNJA**

Troškovi za realizaciju sudjelovanja u pripremnim radnjama gradnje kanalizacije Aglomeracije Ludbreg u 2019. godini procjenjuje se u iznosu od **15.000,00 kuna**.

|  |  |  |
| --- | --- | --- |
| **Redni broj** | **Naziv objekta ili uređaja / vrsta radova** | **Procjena troškova građenja** |
| **ODVODNJA**  |
| 1. | Sudjelovanje u pripremnim radnjama gradnje kanalizacije Aglomeracije Ludbreg | 15.000,00 |
|  **U K U P N O:** | **15.000,00** |
| ***Izvori financiranja:*** *Točka 1. opći prihodi i primici 10.000,00 kn, ostali prihodi za posebne namjene - vodni doprinos 5.000,00 kn*  |

|  |  |
| --- | --- |
| **S V E U K U P N O:** | **2.358.000,00** |

1. **ZAVRŠNE ODREDBE**

Iz osobito važnih razloga ove II. Izmjene i dopune Programa građenja komunalne infrastrukture na području Općine Martijanec u 2019. godini stupaju na snagu prvog dana od dana objave u „Službenom vjesniku Varaždinske županije“.

KLASA: 400-08/19-01/3

URBROJ: 2186/19-01-19-3

Martijanec, 27. studenog 2019. godine

 PREDSJEDNIK

 OPĆINSKOG VIJEĆA

 Dubravko Besek